Kota Kinabalu

Kota Kinabalu (suba dikelala enggau nama Jesselton), dikumbai mega KK, nya indu nengeri Sabah, Malaysia. Nengeri tu mega nyadi indu nengeri Pelilih Menua Kota Kinabalu pia mega Begian Pantai Barat Sabah. Nengeri tu bepalan ba timur laut Borneo ngadap Tasik China Selatan. Taman Nasional Tunku Abdul Rahman bepalan ba sepiak barat nengeri tu lalu Gunung Kinabalu, ti meri nama nengeri tu, bepalan ba sepiak timur. Kota Kinabalu ngembuan penyampau tubuh 452,058 iku nitihka Pengawa Ngitung Tubuh taun 2010; enti disengkaumka pelilih menua Penampang enggau Tuaran, kandang endur metro nya nyampau 628,725. Dalam Pengawa Ngitung Tubuh taun 2020, bisi peniki populasyen nengeri tu nyadi 500,421, lalu enti disengkaumka pelilih menua Penampang enggau Putatan districts, nengeri tu ngembuan populasyen 731,406.Dept. of Statistics Malaysia (web).

Maya abad ke-15, kandang menua Kota Kinabalu dipegai Empayar Brunei. Ari segi sejarah, raban bansa Kadazandusun ngumbai kandang menua nya ngena nama Dondoung. Dalam abad ke-19, Kompeni Borneo Utara British (BNBC) keterubah iya numbuhka palan pengentap pendiau semak Pulau Gaya. Taja pia, iya udah dirusak api dalam taun 1897 ulih siku tuai menua nya ke benama Mat Salleh. Maya bulan Julai 1899, endur ti bepalan betentang enggau Pulau Gaya dikelala nyadi palan ti engkeman endur ngentapka pendiau. Pemansang ba kandang menua nya berengkah enda lama udah nya; lalu endur nya diberi nama "Api-api" sebedau iya diberi nama baru nitihka nama Sir Charles Jessel, sapit pengerusi BNBC, nyadi "Jesselton". Jesselton nyadi palan penyangkai kapal dagang besai ba menua nya, lalu disambung enggau Jalai Keretapi Borneo Utara. Jesselton mayuh dirusak maya Perang Dunya Kedua. Pengawa Jipun ke nguasa Jesselton ngujungka sekeda penyarut setempat kelebih agi Pengelaban Jesselton tang pengujung iya sida alah laban Jipun. Pengudah perang, BNBC enda ulih melanja ungkus ngaga baru ti tinggi lalu endur nya diserahka ngagai Koloni Mahkota British. Mahkota British netapka Jesselton nyadi indu nengeri baru Borneo Utara dalam taun 1946 lalu berengkah ngaga baru nengeri nya. Pengudah Malaysia ditumbuhka, Borneo Utara diberi nama baru nyadi Sabah. Dalam taun 1967, Jesselton diberi nama baru ngagai Kota Kinabalu, Kota nya leka jaku Melayu ke mai reti 'nengeri' enggau Kinabalu nitihka nama Gunung Kinabalu ke semak. Kota Kinabalu udah diberi status nengeri dalam taun 2000.

Kota Kinabalu suah dikelala enggau nama KK ba Malaysia enggau antarabansa. Iya nyadi palan dagang temuai ke besai sereta nyadi pintu penama bala pejalai ti nemuai ngagai Sabah enggau Borneo. Taman Kinabalu bepalan urung 90 kilometer ari nengeri tu lalu mayuh agi palan dagang temuai bukai dalam enggau ngelingi nengeri. Kota Kinabalu mega siti ari palan industri enggau dagang besai Malaysia Timur. Dua bengkah pekara tu begempung nyadika Kota Kinabalu siti ari mengeri ti pemadu jampat mansang di Malaysia.

 Penerang